במסגרת הסכם פשרה תפרסם חברת החדשות של ערוץ 2 הבהרה ותשלם הוצאות גישור לפרופ עמירם גולדבלום, בעקבות כתבה שהאשימה אותו בהטיה פוליטית בתפקידו כמנהל מחלקה באוניברסיטה העברית
חברת החדשות של ערוץ 2 תפרסם הבהרה ותשלם את הוצאות הגישור לפרופ עמירם גולדבלום, כך נקבע בהסכם פשרה. העילה לתביעה היתה כתבה של הכתב הפוליטי עמית סגל, ששודרה במהדורת החדשות של הערוץ בערב ה-13 ביולי 2008 והתייחסה להחזרתו של דוקטורנט שהורשע בחברות בארגון טרור ללימודים במחלקה לכימיה מדיצינלית באוניברסיטה העברית. פרופ גולדבלום, מוותיקי תנועת השמאל שלום-עכשיו, הוא מנהל המחלקה. בהסכם הפשרה נקבע כי חברת החדשות תפרסם, בטלוויזיה ובאתרי האינטרנט של חברת החדשות ושל זכייניות הערוץ, הבהרה שלפיה "פרופ עמירם גולדבלום לא היה מעורב בהחלטת האוניברסיטה העברית בשאלה זו וגם לא ביקש מאיש לפנות שולחן במעבדה לטובת הדוקטורנט. לא הוכח גם כי מהמחלקה נעלמו חומרים מסוכנים ושהדוקטורנט היה מעורב בגניבת אצטון. "אם נוצר מהכתבה רושם שלהשקפותיו הפוליטיות של פרופ גולדבלום היה קשר לשאלת החזרת התלמיד ללימודים, או שפרופ גולדבלום תמך בהחזרת הדוקטורנט למעבדה שממנה נעלמו כביכול חומרים מסוכנים, ואם כתוצאה מכך נגרמו לפרופ גולדבלום עוגמת נפש ופגיעה בשמו הטוב – אנו מצרים על כך". לקריאת ההסכם המלא